# Allaus de l'Everest de 2015

Durant la tarda del 25 d'abril del 2015 un terratrèmol de magnitud 7,8 va sacsejar el Nepal i els països veïns. La sacsejada va desencadenar una allau des del Pumori cap al Camp Base de l'Everest. Almenys vint-i-dues persones van perdre la vida, superant les víctimes d'una allau ocorreguda l'any anterior, considerada fins llavors com el desastre més mortífer a muntanya.

## Allaus

L'epicentre es va localitzar uns 220 quilòmetres a l'est de l'Everest. Quan va tenir lloc el terratrèmol hi havia entre 700 i 1.000 persones prop de la muntanya, incloent 359 escaladors al Camp Base, molts dels quals volien fer el cim després que es cancel·lés la temporada d'ascensos del 2014. El terratrèmol va desencadenar diversos allaus a la muntanya. Una allau, originada prop del cim del Pumori, va escombrar el Camp Base Sud, i va llançar moltes tendes fins a la Glacera del Khumbu. Un equip d'alpinistes de l'Exèrcit de l'Índia va recuperar els cadàvers de 19 alpinistes al Camp Base Sud, i va rescatar almenys 61 escaladors de la muntanya.
Almenys 61 persones van resultar ferides, amb dotzenes de desapareguts inicialment i moltes més abandonades als campaments superiors, havent perdut rutes segures de descens.

## Operacions de rescat

El matí del 26 d'abril diversos helicòpters van arribar a l'Everest per iniciar les operacions de rescat. Van aconseguir transportar a 22 persones greument ferides fins a la vila de Pheriche, abans que l'operació fos suspesa a causa del mal temps. Periche és una parada important per als escaladors, i compta amb un hospital rudimentari atès per voluntaris locals i estrangers.
Durant la tarda d'aquell mateix dia un helicòpter va informar haver evacuat a diversos escaladors del Camp I, el primer camp per sobre del Camp Base, amb uns 100 alpinistes sense poder descendir amb seguretat dels Camps I i II. Els caps de les expedicions van decidir intentar evacuar als escaladors del Camp I reparant el camí a través de la Cascada de gel del Khumbu. El 26 d'abril un helicòpter va deixar material tècnic addicional al Camp I, i un equip de xerpes i guies estrangers van intentar restablir la ruta per poder baixar al Camp Base. Simultàniament, un altre equip enviat des del Camp Base va intentar restablir la ruta des de baix, però aquest intent va fracassar quan una nova allau va arrasar la major part de les escales i, segons informes, va matar tres xerpes a la Cascada de gel del Khumbu, augmentant la xifra de morts a almenys 24 persones. Altres escaladors van ser rescatats en helicòpter el 27 d'abril. Diversos escaladors que es trobaven al Camp Base van publicar a Twitter en dies posteriors al desastre sobre la "gran desolació" i l'"elevada incertesa" entre aquells que s'havien salvat, afirmant que la zona semblava que havia estat afectada per una bomba atòmica; un alpinista va escriure a Facebook que la gent atrapada a la part alta de la muntanya "estava començant a desesperar-se". El 27 d'abril 60 persones van ser rescatades del Camp I i 170 del Camp II. El 25 d'abril van ser recuperats disset cossos, i un més va ser trobat el dia 27 del mateix mes. El 26 d'abril va morir un dels 61 ferits de gravetat a l'hospital de Katmandú.

## Defuncions

Un informe de l'Associació de Muntanyisme de Nepal del 28 d'abril va documentar 19 defuncions, 10 dels quals van ser identificats com a xerpes i cinc com a escaladors estrangers. Quatre no van ser identificats pel seu nom. Dels cinc escaladors estrangers dos eren americans, un xinès, un australià i un japonès. El 27 d'abril National Geographic va informar de 24 defuncions.
L'executiu de Google Dan Fredinburg, que es trobava escalant l'Everest acompanyat de tres empleats de la companyia mentre feien un mapa de l'àrea per a un projecte de Google Earth, i altres tres americans, van ser confirmats entre els morts.

## Efectes sobre la temporada d'ascens de 2015

Tot i que les escales situades a la Cascada de gel del Khumbu van resultar danyades per les allaus, un grapat d'alpinistes, sense immutar-se pel desastre, van buscar immediatament l'autorització del govern nepalès per a continuar amb el seu intent d'ascendir la muntanya, i van obtenir el permís per fer-ho el 29 d'abril del 2015. "Les escales seran reparades en els propers dos o tres dies i els ascensos continuaran, no hi ha raó perquè les expedicions siguin cancel·lades", va argumentar Tulsi Gautam, cap del Departament de Turisme de Nepal. "No hi ha cap raó científica per esperar un altre terratrèmol... i creiem que el sòl és prou estable com per a pujar malgrat les rèpliques."
Més tard es va anunciar el tancament de les rutes sobre la cascada de gel durant la resta de la temporada, el segon any consecutiu que la muntanya va estar tancada a causa de les allaus. Després del segon terratrèmol del 12 de maig de 2015, Dambar Parajuli, president de l'Associació d'Operadors d'Expedicions del Nepal, va dir que no hi havia escaladors o guies xerpes nepalesos que continuessin al Camp Base de l'Everest. Com a resultat, ningú va escalar l'Everest durant la primavera del 2015, la primera vegada en 41 anys que això succeïa.

## Llista de morts

Entre els morts hi havia:
* Hiroshi Yamagata
* Renu Fotedar
* Ge Zhenfang(aka Zhenfang Ge)
* Lhakpa Chhiring Xerpa
* Shiva Kumar Shrestha
* Pema Hissi Xerpa
* Dawa Chhiri Xerpa
* Chhimi Dawa Xerpa
* Pemba Xerpa
* Milan Rai
* Pasang Temba Xerpa
* Tengien Bhote
* Khrishna Kumar Rai
* Dan Fredinburg
* Marisa Eve Girawong
* Vinh Truong
* Tom Taplin

## Referències

* ↑ «Everest K2 News ExplorersWeb - Everest: List of Avalanche Victims». [Consulta: 26 desembre 2015].
* 1 2 3 Gopal Sharma «Seventeen bodies found at Everest base camp: Official». Reuters. The Toronto Sun, 25-04-2015.
* ↑ «Earthquake Devastates Nepal, Killing More Than 1,900». NY Times, 26-04-2015. [Consulta: 28 abril 2015].
* 1 2 «Will Everest's Climbing Circus Slow Down After Disasters?». National Geographic, 13-05-2015. [Consulta: 6 juliol 2015].
* ↑ «Everest Base Camp a ‘War Zone’ After Earthquake Triggers Avalanches». National Geographic. [Consulta: 28 abril 2015].
* ↑ «10 confirmed dead in Mount Everest avalanche, but toll expected to rise». The Washington Post, 25-04-2015. [Consulta: 26 abril 2015].
* 1 2 «Deadly Everest avalanche triggered by Nepal earthquake». The Guardian, 25-04-2015 [Consulta: 25 abril 2015].
* ↑ «Extent of the Damage From the Nepal Earthquake». NY Times, 26-04-2015. [Consulta: 28 abril 2015].
* ↑ «'Huge disaster': Hikers around Everest run for lives, treat injured». CNN.
* ↑ «Nepal earthquake: Over 1,900 dead as search for survivors continues». iTV.com.
* ↑ «Indian Army's expedition team rescues 61 climbers from Mount Everest». DNA India.
* ↑ Gregory Korte and Aamer Madhani «Mount Everest avalanche survivor: 'I had to survive'». USA Today, 26-04-2015 [Consulta: 28 abril 2015].
* ↑ Peter Holley «Massive avalanche slams into Everest base camp following Nepal earthquake». Washington Post, 25-04-2015 [Consulta: 28 abril 2015].
* ↑ Melanie Eversley and Tom Vanden Brook «At least 10 dead, others missing as Nepal quake rocks Mount Everest». USA Today, 25-04-2015 [Consulta: 28 abril 2015].
* ↑ «Everest’s avalanche, through the climbers' eyes». Washington Post, 02-05-2015 [Consulta: 4 maig 2015].
* ↑ «rescue plane lands at Kathmandu airport with 15 injured from Mt. Everest avalanche». firstpost.com.
* ↑ Gardiner Harris «At Least 10 Everest Climbers Killed as Nepal Quake Sets Off Avalanche». New York Times, 25-04-2015 [Consulta: 28 abril 2015].
* ↑ Sanjeev Miglani «Injured flown from Everest, aftershock triggers new avalanches». Reuters, 26-04-2015 [Consulta: 28 abril 2015].
* 1 2 Freddie Wilkinson. «Helicopters Rescue Climbers Trapped on Everest After Quake». National Geographic (revista), 27-04-2015. [Consulta: 28 abril 2015].
* ↑ «High-altitude helicopter rescues begin on Mt. Everest». [Consulta: 28 abril 2015].
* ↑ «Climbers trapped on Mount Everest 'are getting desperate'». Washington Post. [Consulta: 27 abril 2015].
* 1 2 «Update News about avalanche at Everest». Arxivat de l'original el 2015-05-18. [Consulta: 9 novembre 2016].
* 1 2 3 4 5 6 7 8 9 10 11 12 «Name List of 15 identified dead bodi among 19 dead bodi found at Mt. Everest». Arxivat de l'original el 2015-05-05. [Consulta: 9 novembre 2016].
* 1 2 3 4 5 O.S. News and World Reports
* 1 2 Conor Dougherty «'Google Adventurer' Dies on Mt. Everest». New York Times, 25-04-2015 [Consulta: 28 abril 2015].
* 1 2 Wills Robinson «'If you don't return we'll know that you've already lived the equivalent of at least 100 lives': The heartbreaking letter from a friend Google engineer was carrying to read at Everest summit before avalanche killed him». Daily Mail, 27-04-2015 [Consulta: 27 abril 2015].
* ↑ Peter Holley «Before the Everest avalanche, four Americans were exactly where they wanted to be». Washington Post, 28-04-2015 [Consulta: 29 abril 2015].
* ↑ Samudra Gupta Kashyap «Assam mountaineers undetterred after avalanche await Nepal govt’s permission to climb Everest». The Indian Express, 28-04-2015 [Consulta: 29 abril 2015].
* 1 2 «Climbing to resume on Mount Everest by next week: official». Agence France-Presse (Yahoo News), 29-04-2015 [Consulta: 30 abril 2015].
* ↑ «Govt shuts Everest for this season». Arxivat de l'original el 2015-05-05. [Consulta: 4 maig 2015].
* ↑ Krista Mahr, Ross Adkin «Fresh earthquake kills scores in Nepal and India». Reuters, 12-05-2015 [Consulta: 9 novembre 2016]. «Còpia arxivada». Arxivat de l'original el 2015-09-24. [Consulta: 9 novembre 2016].
* ↑ «Nepal earthquake: Melbourne mother Renu Fotedar killed in Mount Everest avalanche». ABC News. [Consulta: 26 desembre 2015].
* 1 2 3 4 Peter Holley. «Before Everest avalanche, 4 Americans who died were exactly where they wanted to be». Washington Post, 28-04-2015. [Consulta: 26 desembre 2015].
* ↑ «Rutgers graduate dies on Mount Everest». MY CENTRAL JERSEY, 26-04-2015. [Consulta: 26 desembre 2015].

## Enllaços externs

* Nepal Mountaineering Association. «Name List of 15 identified dead bodi among 19 dead bodi found at Mt. Everest]» (en anglès). Arxivat de l'original el 2015-05-05. [Consulta: 9 novembre 2016].